CELEX: 62012CN0413
Language: lv
Date: 2012-09-11 00:00:00
Title: Lieta C-413/12: Lūgums sniegt prejudiciālu nolēmumu, ko 2012. gada 11. septembrī iesniedza Audiencia Provincial de Salamanca (Spānija) — Asociación de Consumidores Independientes de Castilla y León

8.12.2012   
            
            
               LV
            
            
               Eiropas Savienības Oficiālais Vēstnesis
            
            
               C 379/13
            
         Lūgums sniegt prejudiciālu nolēmumu, ko 2012. gada 11. septembrī iesniedza Audiencia Provincial de Salamanca (Spānija) — Asociación de Consumidores Independientes de Castilla y León
   
   (Lieta C-413/12)
   2012/C 379/22
   Tiesvedības valoda — spāņu
   
      Iesniedzējtiesa
   
   
      Audiencia Provincial de Salamanca
   
   
      Lietas dalībnieki pamatlietā
   
   
      Apelācijas sūdzības iesniedzēja: Asociación de Consumidores Independientes de Castilla y León
   
   
      Prejudiciālie jautājumi
   
   
               1)
            
            
               Vai Padomes Direktīvā 93/13/EEK (1) par negodīgiem noteikumiem patērētāju līgumos garantētā patērētāju aizsardzība ļauj Audiencia Provincial kā apelācijas tiesai, pat ja tas nav reglamentēts valsts tiesību normā, izskatīt apelācijas sūdzību, kas iesniegta par pirmās instances tiesas spriedumu, kurā teritoriālā jurisdikcija prasības par rīcības izbeigšanu, ko cēlusi ierobežotas darbības teritorijas patērētāju apvienība, kas nav saistīta ar citām apvienībām un federācijām, kurai ir mazs budžets un neliels biedru skaits, izskatīšanai ir atbildētāja domicila tiesai?
            
         
               2)
            
            
               Vai Līguma 4., 12., 114. un 169. pants un Eiropas Savienības Pamattiesību hartas 38. pants, ko skata kopā ar Direktīvu 93/13 un Tiesas judikatūru par patērētāju interešu augsta līmeņa aizsardzību, kā arī ar direktīvu lietderīgo iedarbību un līdzvērtības un efektivitātes principu, ir jāinterpretē tādējādi, ka teritoriālā jurisdikcija prasības izbeigt negodīgu noteikumu izmantošanu, ko, aizsargājot patērētāju un lietotāju kolektīvās vai vispārīgās intereses, ir cēlusi ierobežotas darbības teritorijas patērētāju apvienība, kas nav saistīta ar citām apvienībām un federācijām, kurai ir mazs budžets un neliels biedru skaits, izskatīšanai ir šīs apvienības domicila vietas tiesai nevis atbildētāja domicila vietas tiesai?
            
         
      (1)  1993. gada 5. aprīļa. OV L 95, 29. lpp.